Viborger Samler, 1843-11-21
Den nylig udnævnte Postinspecteur, Hr. Overkrigscommissair Høegs-Guldberg, opholder sig i denne Tid i Fyen, for at lede Forhørene imod adskillige Postilloner, der have gjort sig skyldige i betydelige Postdefraudationer, og har en af disse Postilloner i denne Anledning været arresteret. – Ved at anmelde dette tilføier, Redacteur Ove Thomsen det Ønske: at Enhver vilde afholde sig fra at bebyrde Postilloner med Commissioner af Breve og Pakker, for ikke at bringe disse Mennesker, foren ringe Fordeel, i megen Ulempe; men haaber tillige, at General-Postdirectionen ogsaa ret snart vil nedsætte den ofte paaklagede høie Porto. (Rigtigst synes det at have været, – siger Rd. Av." – om dette var gaaet forud for de strænge Forbud.) Lunde, Skam og Skouby Herreder i Odense Amt have hidtil været forenede under een Retsbetjent, der har havt Bopæl i Odense By. Dette har, da hiin Jurisdiction i flere Retninger strækker sig i en Afstand af 4 Mile fra Odense, været til Ubeqvemmelighed for endeel af Beboerne, og det har med Hensyn hertil og i Overeensstemmelse med den allerhøieste Resolution, som indeholdes i den kgl. Kundgjørelse til de jydske Provindsialstænder af 8de October 1840 været taget under Overveielse, om det ikke ved indtrædende Vacance kunde paalægges Herredsfogden i bemeldte Herreder at tage Bolig i selve Landjurisdictionen, og navnlig i Sønders By, der ligger omtrent i Midten af samme. Efterat Cancelliet i Sagen havde nedlagt allerunderdanigst Forestilling, behagede det Hs. Maj. under 14de Juli sidstleden i Overeensstemmelse med Collegiets Jndstilling allernaadigst at bifalde: 1) at ved den daværende Herredsfoged og Skriver i Lunde, Skam og Skouboe Herreder, Etatsr. Knutzens Afgang, Herredsfoged- og Skriver-Embedet i Skoubye Herred, dog efter Afgang af Sønderso og Vigerslev Sogne, men med Tillæg, af Klinte og Grindløse Sogne, af Skam Herred, skal overdrages Byfoged i Bogense, Cancellie Baadsgaard, med Forpligtelse til det af ham nu af den kgl. Kasse tilstaaede Gagetillæg at afstaae Halvdelen, 350 Rbd.; 2) at da ogsaa Lunde og Skam Herreder, med den Afgang som under Nr. 1 er betegnet, men med Tillæg af Sønderse og Vigerslev Sogne, og for saavidt muligt i uadskillelig Forbindelse med Roepstroff og Langense Birker, skulle udgjøre en Jurisdiction for sig, hvortil ved indtræffende Vacance i Odense Herred vil blive at føie Næsbyhoved Broby, Trostrup, Korup og Paarup Sogne, hvorhos Embedet, indtil denne Forøgelse kan foregaae, allern, gives i Gagetillæg af den kgl. Kasse de ovennævnte 150 Rbd., som derefter inddrages; at Herredsfogden i Lunde og Skam Herreder, der tillige skal være Skriver sammesteds, tager Bopæl i Odense, og 4) at den Afgift af 60 Rbd. aarlig, som hidindtil har hvilet paa Herredsfoged-Embedet i Vends Herred til Byfoged-Embedet i Bogense, bortfalder ved Cancellieraad Baadsgaards Afgang, fra dette Embede, fra hvilken Tid ogsaa det Gagetillæg af 150 Rbd., der fremdeles udbetales Cancellie. Baadsgaard, bliver at inddrage. Som allerede anført i denne Tidende, er under 18de f. M., Etatsr. Knutzen i Naade entlediget fra Herredsfoged- og Skriver-Embedet i Lunde, Skam og Skouby Herreder, og vil som Følge deraf foranstaaende allerhøieste Rescript nu træde i Kraft. J Overeensstemmelse hermed er ogsaa Herredsfoged- og Skriver-Embedet i Lunde og Skam Herreder anmeldt som opslaaet vacant.